Ochelarii de soare nu ar trebui să fie doar un accesoriu pentru completarea unei ținute, ci, mai ales, o manieră de a-ți proteja ochii de efectele nocive ale soarelui. Un oftalmolog de renume mondial a oferit câteva sfaturi pentru alegerea și purtarea ochelarilor de soare, după ce un tiktoker a împărtășit o poveste despre achiziționarea unor ochelari ieftini care nu protejează împotriva razelor UV dăunătoare, scrie Digi-world.
Dr. Brian Boxer Wachler, fondatorul unui institut oftalmologic în Beverly Hills, a declarat pentru New York Post că-i sfătuiește pe oameni să nu se uite neapărat la preț, ci să fie atenți ca ochelarii să aibă o etichetă pe care să scrie “absorbție UV de până la 400nm”, ceea ce înseamnă că ochelarii blochează cel puțin 99% din razele UV. Medicul a spus că a găsit, de-a lungul timpului, lentile cu “aproape zero protecție UV, deși erau colorate”. “Acești ochelari de soare i-ar putea păcăli pe oameni, întrucât le-ar da un fals sentiment de siguranță că ar fi protejați, când, de fapt, nu sunt și, de fapt, ar putea suferi daune la ochi”.
Medicul spune că ochelarii de soare adecvați ar trebui purtați tot timpul anului în exterior, chiar și în zilele înnorate, întrucât razele UV pătrund prin nori.
Citește articolul integral pe: Digi-world